

**KLAIPĖDOS LOPŠELIO-DARŽELIO „EGLUTĖ“**

**DIREKTORIUS**

įsakymas

dėl KLAIPĖDOS LOPŠELIO-DARŽELIO „EGLUTĖ“ 2019 metų veiklos plano patvirtinimo

2019 m. sausio 18 d. Nr. V-5

Klaipėda

Vadovaudamasi Lietuvos Respublikos švietimo įstatymo pakeitimo 2011 m. kovo 17 d. įstatymo Nr. XI-1281 54 straipsnio 5 punktu, Klaipėdos lopšelio-darželio „Eglutė“ nuostatais, patvirtintais Klaipėdos miesto savivaldybės Tarybos 2017 m. kovo 30 d. sprendimu Nr. T2-73 ir atsižvelgdama į Įstaigos tarybos posėdžio 2018 m. gruodžio 27 d. protokolinį nutarimą (protokolas Nr. V5-5):

1. N u s t a t a u 2019 metų:
   1. prioritetą: ugdytojų pagalba įvairių gebėjimų vaikams;
   2. tikslą:
      1. plėtoti tėvų ir mokytojų bendradarbiavimą, organizuojant ugdymo(si) procesą įvairių gebėjimų vaikams;
   3. uždavinius:
      1. taikyti šiuolaikinius ugdymo(si) metodus, tenkinant vaiko pažinimo, saviraiškos poreikius;
      2. tikslingai organizuoti mokytojų metodinę veiklą, kvalifikacijos tobulinimą;
      3. kurti saugią ir sveiką ugdymo(si) aplinką.

2. T v i r t i n u:

2.1. Klaipėdos lopšelio-darželio „Eglutė“ 2018 metų veiklos plano įgyvendinimo ataskaitą (1 priedas);

2.2. Klaipėdos lopšelio-darželio „Eglutė“ 2019 metų veiklos planą (2 priedas).

Direktorė Angelė Aniulė

Klaipėdos lopšelio-darželio „Eglutė“

direktoriaus 2019 m. sausio 18 d.

įsakymo Nr. V-5

1 priedas

KLAIPĖDOS LOPŠELIO-DARŽELIO „EGLUTĖ“ 2018 METŲ VEIKLOS PLANO ĮGYVENDINIMO ATASKAITA

Įgyvendinant 2018 m. veiklos planą, buvo siekiama visapusiško mokymo proceso dalyvių poreikių tenkinimo. Šio strateginio tikslo įgyvendinimui iškelti 2 metiniai tikslai: 1) Plėtoti įstaigos savitumą, kuriant saugią ir modernią edukacinę aplinką; 2) Stiprinti ugdytinių kompetencijų plėtotę ir raišką, bendradarbiaujant su ugdytinių tėvais, socialiniais partneriais. Šių tikslų įgyvendinimui išsikelti 5 uždaviniai.

Įgyvendinant pirmąjį uždavinį – sudaryti sąlygas kokybiškam ugdymui(si) - parengti įstaigos veiklą reglamentuojantys dokumentai, sudarytos sąlygos ikimokyklinio ir priešmokyklinio amžiaus vaikų kompetencijų plėtotei. Sėkmingai įgyvendintos neformaliojo vaikų švietimo etnokultūros ugdymo, dailės ugdymo, sveikos gyvensenos ugdymo ir fizinių galių plėtojimo programos, kuriose dalyvavo 116 (80%) ikimokyklinio ir 40 (100 %) priešmokyklinio amžiaus vaikų. Nuo 2018 m. rugsėjo 1 d. priešmokyklinio amžiaus vaikų grupei taikyta nauja socialinių ir emocinių įgūdžių ugdymo programą „Zipio draugai“.

Užtikrintas švietimo paslaugų prieinamumas. 2018 m. rugsėjo 1 d. įstaigoje veikė 3 ankstyvojo, 6 ikimokyklinio ir 2 priešmokyklinio ugdymo grupės, kurias lankė 185 ugdytiniai. Įstaigoje teikiama savalaikė pedagoginė, psichologinė, socialinė ir teisinė pagalba vaikui ir šeimai. 2018 m. mokesčio lengvata taikyta: 0 šeimoms – 100%, 16 šeimų – 50%. Logopedo paslaugos (1 etatas) teiktos 47 vaikams. Visuomenės sveikatos specialistas kaupė vaikų sveikatos duomenų banką, analizavo vaikų sergamumo rodiklius, organizavo sveikatos valandėles, aiškinosi tėvų lūkesčius vaikų maitinimo klausimais, rūpinosi naujo valgiaraščio pritaikymu. Psichologas stebėjo praktines veiklas, teikė konsultacijas pedagogams, tėvams.

Įstaiga dalyvauja vaisių vartojimo skatinimo vaikų ugdymo įstaigose programoje ir pieno produktų vartojimo vaikų ir švietimo įstaigose paramos programoje „Pienas vaikams“.

Savivaldos institucijos aktyviai padėjo spręsti aktualias ugdymo, darbo sąlygų gerinimo, įstaigos funkcionavimo problemas. Šiemet buvo organizuoti 6 Įstaigos tarybos posėdžiai, 3 Tėvų tarybos posėdžiai, 7 Mokytojų tarybos posėdžiai, 3 Metodinės tarybos posėdžiai, 6 Vaiko gerovės komisijos posėdžiai. Įstaigoje dirba ilgą darbo patirtį ir aukštą kompetenciją turintys pedagogai. 2018 m. lopšelyje-darželyje dirbo 24 pedagogai. Iš jų 12 – vyresniųjų mokytojų, 11 – mokytojų metodininkų. Direktorius ir direktoriaus pavaduotojas ugdymui atestuoti II vadybinei kvalifikacinei kategorijai.

2018 m. įsivertinta Įstaigos veiklos kokybė. Atliktas veiklos rodiklio „Šeimos informavimo apie vaiką procedūrų kokybė“ vertinimas. Rezultatai parodė, kad tirta sritis atitinka 3 lygį (gerą). Išvadose pažymima, kad dažniausiai informacija šeimai apie vaiką teikiama Įstaigos internetinėje svetainėje, informaciniuose stenduose, individualių pokalbių su tėvais metu, susirinkimų metu.

2018 m. toliau sėkmingai buvo plėtojamas bendradarbiavimas su socialiniais partneriais – mikrorajono lopšeliais-darželiais „Pagrandukas“, „Nykštukas“, „Pušaitė“, „Sakalėlis“, „Žiogelis“. Organizuotos edukacinės veiklos, koncertai, akcijos, pramogos, konkursai, parodos. Kryptingai vykdyta jungtinė veikla su Gedminų progimnazija. Siekiant ugdytinių darnaus perėjimo iš darželio į mokyklą, organizuoti bendri kultūriniai renginiai, ugdytinių išvykos į mokyklą. Įgyvendinamos bendradarbiavimo sutartys su Klaipėdos universiteto Humanitarinių ir ugdymo mokslų fakultetu, Klaipėdos valstybine kolegija. Lopšelis-darželis „Eglutė“ palaiko partnerystės ryšius su Klaipėdos pedagogų švietimo ir kultūros centru, Klaipėdos universiteto tęstinių studijų institutu, Vaikų teisių apsaugos tarnyba, Visuomenės sveikatos centru, Visuomenės sveikatos biuru, Klaipėdos miesto Šeimos ir vaiko gerovos centru ir kt.

Įgyvendinant antrąjį uždavinį – atnaujinti įstaigos materialinę bazę – 2018 m. Įstaigos išlaikymui skirtos lėšos naudotos racionaliai ir taupiai, sprendimai dėl jų panaudojimo derinti su Įstaigos savivaldos institucijomis, bendruomene. Per metus savivaldybės lėšomis buvo atnaujinti rūsio patalpų vandentiekio ir kanalizacijos vamzdynai, suremontuota avarinės būklės lopšelio grupė, įvestas LITNET greitaveikis internetas. 2018 m. Įstaigos lėšomis atlikti materialinės bazės gerinimo darbai: suremontuota salė (90 kv. m.), 1 virtuvėlė grupėje, sumontuotos nerūdijančio plieno vonios virtuvėje, įstatytos PVC durys (2 vnt.) ir langai (4 vnt.), įsigytos 4 įmontuojamos spintos, nupirkta 28 vnt. vaikiškų baldų, 1 nešiojamas kompiuteris, 3 lauko įrengimai, 183 vnt. edukacinių priemonių. Liko neišspręstos tokios problemos: viso pastato renovacija, teritorijos takų ir žaidimo aikštelių atnaujinimas, koridorių, laiptinių remontas, elektros instaliacijos visame pastate, šviestuvų atnaujinimas, grupių, edukacinių erdvių, administracijos patalpų remontas. 2019 m. SB lėšomis numatoma pakeisti elektros instaliaciją, suremontuoti 4 laiptines.

Plėtojant trečiąjį uždavinį – siekti ugdymo paslaugų kokybės, tobulinant individualų vaiko pasiekimų vertinimo – nuolat buvo siekiama pedagoginio novatoriškumo. Tobulinta mokytojų veikla, ieškota naujų darbo formų. Organizuotos edukacinės veiklos už Įstaigos ribų: parke, Ventės rage, Laikrodžių, Mažosios Lietuvos, Kalvystės muziejuose, bibliotekoje, žirgyne, botanikos sode. Į ugdymo procesą stengtasi įtraukti kuo daugiau ugdytinių tėvų (įvairių darbų, nuotraukų parodos, vakarojimai, bendri edukaciniai renginiai). Veiklose buvo naudojomos informacinės technologijos, netradiciniai ugdymo metodai. Sukurta veiksminga ugdomosios veiklos planavimo sistema. Šiuo klausimu įstaigoje buvo pravestas seminaras. Didelis dėmesys buvo skiriamas individualių ugdytinių ugdymo (si) pasiekimų fiksavimui. Grupėse kiekvienam ugdytiniui yra vedami ugdymo (si) pasiekimų aprašai.

Metodiniuose susirinkimuose analizuota – vaiko pasiekimų ir pažangos vertinimas, priešmokyklinio amžiaus vaikų branda mokyklai, vaiko adaptacija lopšelio grupėse, ugdomosios veiklos planavimas ir organizavimas. Pedagogai reflektavo, įsivertino savo veiklą: parengė mokytojų veiklos ir kvalifikacijos tobulinimo įsivertinimo anketas, įsivertino dailės, muzikos, kūno kultūros 2018 m. ugdymo pokyčius bei grupių 2017-2018 m. m. ugdomosios veiklos pokyčius. Parengtos keturių kūrybinių grupių 2018 m. veiklos ataskaitos. Analizė rodo, kad pedagogo veiklos įsivertinimas padeda kryptingai planuoti profesinį tobulėjimą.

Pedagogai kryptingai ir nuosekliai tobulino kvalifikaciją. 2018 m. kvalifikaciją tobulino kiekvienas pedagogas vidutiniškai 6 dienas (998 val.). Visiems pedagogams organizuoti seminarai „Ugdomosios veiklos planavimas“, „Turizmo vadovo renginių funkcijos“. 4 pedagogai baigė kompiuterinio raštingumo kursus. Nepedagoginiai darbuotojai dalyvavo 5 kvalifikacijos tobulinimo renginiuose. Atestuotas 1 pedagogas ikimokyklinio ugdymo mokytojo kvalifikacinei kategorijai. Per metus pedagogai parengė ir įgyvendino 3 kvalifikacijos tobulinimo programas, darbo patirtimi dalinosi su miesto ir šalies pedagogais. Įstaigoje pravesti 2 autoriniai seminarai – „Ekologinių pradmenų formavimas ikimokykliniame amžiuje“, „Senųjų kalendorinių švenčių organizavimas nuo ganiavos pabaigos iki Šv. Kalėdų“. Pedagogai kvalifikaciją tobulino tikslingai, atsižvelgiant į Įstaigos tikslus ir prioritetus. Gautos žinios perteiktos informaciniuose, metodiniuose susirinkimuose bei pritaikytos praktinėje veikloje.

Siekiant skatinti vaikų kūrybiškumą, saviraišką, tėvų dalyvavimą bendroje veikloje, įstaigoje organizuota 10 parodų, 2 teminės savaitės, 1edukacinis projektas įstaigos 45-čiui paminėti, 11 edukacinių išvykų, 40 tradicinių ir netradicinių renginių. Bendradarbiaujant su ugdytinių tėvais organizuota pilietinė akcija „Tiesiu gerumo ranką tau...“. Visuotines pilietines iniciatyvas organizavo priešmokyklinio ugdymo mokytojos (akcijos: „Vairuotojau, saugok mane, aš mažas”, „Lietuva dėkoja pasauliui“, „Mano trispalvis papuošalas“, „Įpink žodį į juostą“). „Voveriukų“ ir „Pelėdžiukų“ grupių mokytojos su ugdytiniais ir „Vėtrungės“ gimnazijos pedagogais organizavo akciją „Raktai į sėkmę“. Įstaigoje įgyvendintas edukacinis projektas „Augu su Eglute”, skirtas Įstaigos 45-ečiui paminėti. Šiame projekte aktyviai dalyvavo visa bendruomenė – ugdytiniai, ugdytinių tėvai, darbuotojai. Buvo organizuota tėvų ir vaikų kūrybos eglučių paroda, nuotraukų paroda, organizuotas respublikinis ikimokyklinių įstaigų piešinių konkursas „Augu su Eglute”, išleistas Įstaigos kalendorius.

Analizuojant uždavinio įgyvendinimo rezultatus, matyti, kad bendradarbiaujant su šeima ir socialiniais partneriais, sėkmingai siekiama ugdymo kokybės. Vaikų pasiekimai viešinami Įstaigos internetinėje svetainėje, informaciniuose stenduose, Klaipėdos laikraščio priede „Atžalynas“, individualių pokalbių su tėvais metu.

Įgyvendinant ketvirtą uždavinį - skatinti ugdytinių etnomeninę saviraišką – tenkinti vaikų saviraiškos poreikiai, perimant etnines vertybes, tautines tradicijas. Įstaigoje organizuoti tradiciniai ir netradiciniai renginiai. Vykdant ilgalaikį etnokultūrinį projektą „Iš kartos į kartą“, organizuoti vakarojimai su seneliais, kurių metu vyko senelių iškeptų pyragų paroda-konkursas „Kepu duonelę gardžią“. Džiugu, kad organizuojant tradicinius renginius, sulaukta vis daugiau įvairių pasiūlymų, idėjų iš tėvų, senelių. Visa tai rodo, kad etnokultūrinis ugdymas yra aktualus ir daromi darbai Įstaigoje turi prasmę. Neformaliojo (papildomo) ugdymo mokytoja organizavo įstaigos mokytojų darytų delmonų parodą. Ši paroda parodyta ir kitų ikimokyklinių įstaigų pedagogams. Įstaigos pedagogai ir ugdytiniai ruošė etnomenines edukacines programas, kurias pristatė savo socialiniams partneriams, miesto visuomenei (Žvejų kultūros rūmuose, Etnokultūros centre, miesto Bendruomenės rūmuose, Agluonėnų etnografinėje sodyboje). Kartu su socialiniais partneriais vykdytas edukacinis projektas „Kaip duonelė atsiranda“.

5 uždavinys – ugdyti vaikų sveikos gyvensenos įgūdžius – įgyvendintas plėtojant vaikų žinias ir patyrimą apie sveiką gyvenseną ir fizinį aktyvumą, taikant pažangius ugdymo(si) metodus. Veikla sporto salėje ir lauke buvo organizuojama vykdant neformaliojo vaikų švietimo sveikos gyvensenos ir fizinių galių plėtojimo programas. Įstaigoje sistemingai organizuotos ryto mankštos, kūno kultūros valandėlės, sveikatos valandėlės taisyklingo kvėpavimo, taisyklingos laikysenos ir plokščiapėdystės profilaktikai, aktyvi fizinė veikla lauke. Taikant judrius, ramius, siužetinius ir laisvos improvizacijos žaidimus, liaudies muzikinius ratelius, vaikai lavino savo kūrybinę saviraišką judesiu, dėmesingumą, orientaciją, pratinosi saugaus ir mandagaus bendravimo ir bendradarbiavimo. Organizuotos sportinės pramogos ,,Senutė ir katinukas“ „Žibinto pasaka“, „Mažiausias lietutis“. Plėtota eko teatro veikla, siejant ekologinio ugdymo idėjas su sveikatos saugojimu. Organizuotas susitikimas su sporto treneriu M. Bugiu Klaipėdos Švyturio arenoje. Įstaigos ugdytiniai žaidė krepšinį, dalyvavo varžybose, aplankė treniruoklių salę. Kartu žaidynėse dalyvavo ir socialiniai partneriai – Klaipėdos m. lopšelis-darželis „Pušaitė“. Vaikų gynimo dienai buvo organizuota sporto-dailės šventė „Spalvotas pasaulis“. Bendruomenei organizuota Judumo diena, išvyką į Rusnę, pas žolininką V. Skirkevičių. Žolininkas V. Skirkevičius noriai dalinosi gerąja patirtimi apie gamtos paslaptis, vaistinių augalų galias, dalyvius vaišino arbata.

2018 m. Įstaigoje buvo vykdoma projektinė veikla. Įgyvendinti projektai: sveikatinimo projektas „Išgirdau, pamačiau, nupiešiau“, respublikinis projektas „Kaip surasti Lietuvą 2018“ I etapas, respublikinis projektas „Lietuvos mažųjų žaidynės“ I etapas, tarptautinis projektas „Apkabinkime žemę gerais darbais“. Plėtota sveikos gyvensenos ugdymo klubo „Eglynėlis“ veikla. Sveikatos ugdymo klausimai buvo nuolat aptariami Mokytojų tarybos, Metodinės tarybos posėdžiuose. Parengtos metodinės rekomendacijos mokytojams ir tėvams „Sveikos gyvensenos principų taikymas praktikoje“.

Išanalizavus ir aptarus 2018 m. įstaigos veiklos rezultatus, įvertintos veiklos stiprybės, silpnybės, galimybės ir grėsmės (SSGG):

|  |  |
| --- | --- |
| Stiprybės | Silpnybės |
| 1. Dirba kūrybiški, iniciatyvūs, kompetetingi pedagogai. 2. Įstaigoje tikslingai panaudojami 2 neformaliojo (papildomo) ugdymo etatai. 3. Palankios sąlygos pedagoginės patirties sklaidai įstaigoje, mieste, šalyje. 4. Gerai organizuotas komandinis darbas 5. Geras ugdytinių paruošimas mokyklai. 6. Racionalus lėšų panaudojimas | 1. Trūksta modernių edukacinių priemonių.  2. Nepakankamai naudojamos IKT.  3. Trūksta papildomų erdvių edukacinei veiklai.  4. Daugelio tėvų atsainus požiūris į ugdymą, įstaigos sociokultūrinį gyvenimą  5. Prasta pastato, lauko teritorijos būklė |
| Galimybės | Grėsmės |
| 1. Rėmėjų ir tėvų materialinės paramos panaudojimas ugdymo aplinkai gerinti. 2. Tikslingas ir kryptingas mokytojų kvalifikacijos tobulinimas. 3. Lauko ir vidaus edukacinės aplinkosgerinimas. 4. Ugdytinių tėvų įtraukimas į įstaigos veiklą, ugdymo procesą | 1. Lėti švietimo įstaigų renovacijos tempai.  2. Nuolatinė švietimo politikos kaita.  3. Nepakankamai didėjantys darbuotojų atlyginimai.  4. Mažėjantis vaikų skaičius.  5. Jaunų pedagogų trūkumas |

Klaipėdos lopšelio-darželio ,,Eglutė“ veiklos planas 2019 m. parengtas atsižvelgiant į Valstybinę švietimo 2013-2022 m. strategiją, Lietuvos pažangos strategiją „Lietuva 2030“, Geros mokyklos koncepciją, Klaipėdos miesto savivaldybės administracijos Ugdymo ir kultūros departamento Švietimo skyriaus 2019 metų veiklos prioritetus, Klaipėdos miesto savivaldybės 2013-2020 m. strateginio plėtros plano koncepciją, Klaipėdos miesto savivaldybės ilgalaikius 2013-2022 m. švietimo plėtros tikslus, Klaipėdos lopšelio-darželio ,,Eglutė“ 2019-2021 m. strateginį veiklos planą, Klaipėdos lopšelio-darželio ,,Eglutė“ ikimokyklinio ugdymo programą.

Įgyvendinant valstybinę švietimo politiką siekiama teikti kokybiškas švietimo paslaugas, atitinkančias nuolat kintančias visuomenės reikmes, tenkinti klaipėdiečių ugdymosi poreikius ikimokyklinio ir priešmokyklinio ugdymo srityje, racionaliai, taupiai ir tikslingai naudoti švietimui skirtus išteklius.

2019 m. veiklos planą įgyvendins Klaipėdos lopšelio-darželio ,,Eglutė“ administracija, pedagogai ir pedagoginiame procese dalyvaujantys specialistai bei kiti darbuotojai, ugdytiniai ir jų tėvai. Plano įgyvendinimą koordinuos direktoriaus pavaduotojas ugdymui ir direktoriaus pavaduotojas. Kontrolę vykdys direktorius.

Klaipėdos lopšelio-darželio ,,Eglutė“ veiklos plane 2019 m. naudojami sutrumpinimai: Ugdymo plėtotės centras – UPC, Klaipėdos universitetas – KU, Klaipėdos universiteto Tęstinių studijų institutas – KU TSI, Klaipėdos universitetas Pedagogikos fakultetas – KU PF, Pedagoginė psichologinė tarnyba - PPT, Klaipėdos pedagogų švietimo ir kultūros centras – KPŠKC, mokinio krepšelis – MK, savivaldybės biudžeto lėšos - SB, Rizikos veiksnių analizės ir svarbiausių valdymo taškų – RVASVT sistema, Vidaus audito koordinavimo grupė - VAK, informacinės ir komunikacinės technologijos - IKT.

**\_\_\_\_\_\_\_\_\_\_\_\_\_\_\_\_\_**

Klaipėdos lopšelio-darželio „Eglutė“

direktoriaus 2019 m. sausio 18 d.

įsakymo Nr. V-5

2 priedas

KLAIPĖDOS LOPŠELIO-DARŽELIO „EGLUTĖ“ 2019 metų veiklos planas

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Priemonės pavadinimas | Atsakingas asmuo arba vykdytojas | | | Vykdymo terminas | Atsiskaitymo forma |
| 1. | Organizaciniai darbai: | | | | |  |
| 1.1. | Ugdymo proceso užtikrinimo programų iš savivaldybės (SB), mokinio krepšelio (MK), įmokų už paslaugas (SP), paramos lėšų tikslingas paskirstymas ir panaudojimas | A. Aniulė,  O. Eirošienė | | | Kartą per ketvirtį | Įstaigos taryboje, direkciniame  pasitarime |
| 1.2. | Įstaigos funkcionavimo (vandens, šilumos, elektros teikimą, ryšio paslaugos, kitos paslaugos ir kt.) užtikrinimas | A. Aniulė,  A. Mėlinauskienė | | | Visus metus | Įstaigos taryboje |
| 1.3. | Įstaigos paruošimas naujiems mokslo metams | A. Aniulė,  A. Mėlinauskienė | | | Liepa-rugpjūtis | Įstaigos taryboje, direkciniame posėdyje |
| 1.4. | Grupių komplektavimas | A.Aniulė,  J. Jucevičienė | | | Gegužė-rugpjūtis | Įstaigos taryboje |
| 1.5. | Mokinių registro duomenų atnaujinimas | A. Aniulė,  J. Jucevičienė | | | Pagal numatytus terminus | Direkciniame posėdyje |
| 1.6. | Mokinio krepšelio ataskaita | A. Aniulė,  J. Jucevičienė | | | Pagal numatytus terminus | Įstaigos taryboje |
| 1.7. | Vaikų priėmimas | A. Aniulė,  J. Jucevičienė | | | Pagal numatytus terminus | Įstaigos taryboje |
| 1.8. | Pedagogų registro duomenų atnaujinimas | J. Jucevičienė | | | Pagal numatytus terminus | Direkciniame posėdyje |
| 1.9. | Maitinimo organizavimas | A. Aniulė,  A. Mėlinauskienė | | | Nuolat | Įstaigos taryboje |
| 1.10. | Maitinimosi kokybės pagal RVASVT sistemą nustatymas | A. Aniulė,  A. Mėlinauskienė | | | 1 pusmetis | Įstaigos taryboje, direkciniame posėdyje |
| 1.11. | Prevencinių priemonių taikymas vaikų sveikatai stiprinti: | |  | |  |  |
| 1.11.1. | Ugdytinių sveikatos priežiūros vykdymas | A. Aniulė,  G. Klementjeva | | | Nuolat | Įstaigos, Mokytojų tarybose |
| 1.11.2. | Pirmosios pagalbos suteikimas susirgusiems vaikams | A. Aniulė,  G. Klementjeva | | | Nuolat | Įstaigos taryboje, direkciniame posėdyje |
| 1.11.3. | Prevencinių priemonių taikymas infekciniams susirgimams mažinti | A. Aniulė,  G. Klementjeva | | | Nuolat | Įstaigos, Mokytojų tarybose |
| 1.11.4. | Ugdytinių sergamumo bei lankomumo vertinimas | A. Aniulė,  G. Klementjeva,  O. Eirošienė | | | Nuolat | Įstaigos, Mokytojų tarybose |
| 1.12. | Viešųjų pirkimų vykdymas | A. Mėlinauskienė | | | Pagal numatytus terminus | Direkciniame posėdyje |
| 1.13. | Maisto sandėlio inventorizacija | Inventorizacijos komisija | | | Pagal numatytus terminus | Įstaigos taryboje |
| 1.14. | Ilgalaikio ir trumpalaikio turto metinė inventorizacija | Inventorizacijos komisija | | | Lapkritis,  gruodis | Įstaigos taryboje |
| 1.15. | Saugos darbe užtikrinimas: |  | | |  |  |
| 1.15.1. | Darbuotojų sveikatos patikros kontrolė | A. Mėlinauskienė | | | Pagal numatytus terminus | Direkciniame posėdyje |
| 1.15.2. | Darbuotojų instruktavimas darbo,  civilinės ir priešgaisrinės saugos klausimais | A. Mėlinauskienė | | | Pagal numatytus terminus | Įstaigos, Mokytojų tarybose |
| 1.15.3. | Gaisrinės, civilinės saugos mokymo programos vykdymas | A. Mėlinauskienė,  V. Lukauskienė | | | Pagal numatytus terminus | Įstaigos, Mokytojų tarybose |
| 1.16. | Vaiko gerovės komisijos veiklos  vykdymas | R.Tarvydienė,  S. Vilkienė | | | Nuolat | Įstaigos, Mokytojų tarybose |
| 1.17. | Vidaus audito vykdymas. Išvadų apibendrinimas ir pristatymas bendruomenei | VAK grupė | | | Pagal numatytus terminus | Įstaigos, Mokytojų tarybose |
| 1.18. | Mokytojų atestacija | 1. Aniulė | | | Pagal planą | Atestacijos komisijoje |
| 1.19. | Bendradarbiavimas su šeima: |  | | |  |  |
| 1.19.1. | Grupių tėvų susirinkimai | Grupių mokytojai | | | Pagal planą | Metodinėje taryboje |
| 1.19.2. | Bendri tėvų susirinkimai: |  | | |  |  |
| 1.19.2.1. | Esminiai sėkmingos tėvystės veiksniai | 1. Aniulė,   psichologas | | | Balandis | Mokytojų tarybose |
| 1.19.2.2. | Vaikų adaptacija ikimokyklinėje įstaigoje | 1. Aniulė,   psichologas | | | Birželis | Mokytojų tarybose |
| 1.19.2.3. | Sunkumai ir iššūkiai ruošiantis mokyklai | 1. Aniulė,   psichologas | | | Rugsėjis | Mokytojų tarybose |
| 1.19.3. | Tėvų tarybos posėdžiai | 1. Aniulė | | | Pagal planą | Įstaigos taryboje |
| 2. | Dokumentų rengimas, vertinimas, koregavimas, atnaujinimas, keitimas | | | | | |
| 2.1. | Įstaigos metų veiklos planas | R. Tarvydienė,  darbo grupė | | | Sausis | Įstaigos, Mokytojų tarybose |
| 2.2. | Pedagogų tarifikacija,  etatų sąrašai | A. Aniulė,  O. Eirošienė | | | Sausis,  rugsėjis | Įstaigos taryboje |
| 2.3. | Finansų valdymo dokumentai. Finansinės politikos dokumentai | A. Aniulė,  O. Eirošienė | | | Pagal numatytus terminus | Įstaigos taryboje |
| 2.4. | Salės užimtumo tvarkaraščiai | R.Tarvydienė | | | Rugsėjis | Mokytojų taryboje |
| 2.5. | Vaiko gerovės komisijos dokumentų atnaujinimas: |  | | |  |  |
| 2.5.1. | Vaiko gerovės komisijos posėdžių grafikas | R. Tarvydienė | | | Sausis | Mokytojų taryboje |
| 2.5.2. | Švietimo pagalbos gavėjų, turinčių kalbos ir kalbėjimo sutrikimų sąrašas | S. Vilkienė | | | Rugsėjis,  sausis | Mokytojų taryboje |
| 2.5.3. | Logopedinių pratybų tvarkaraštis | S. Vilkienė | | | Rugsėjis,  sausis | Mokytojų taryboje |
| 2.6. | Pedagogų ir nepedagoginių darbuotojų vardiniai sąrašai | R.Tarvydienė,  A. Mėlinauskienė | | | Rugsėjis | Įstaigos taryboje |
| 2.7. | Priešmokyklinio ir ikimokyklinio ugdymo turinio planavimas: |  | | |  |  |
| 2.7.1. | Priešmokyklinio ir ikimokyklinio ugdymo metiniai veiklos planai | Mokytojai | | | Rugsėjis,  sausis | Mokytojų, Metodinėje tarybose |
| 2.7.2. | Veiklos dokumentų kokybės vertinimas: ikimokyklinio ir priešmokyklinio ugdymo turinio planavimas | A.Aniulė,  R.Tarvydienė | | | Rugsėjis,  sausis | Mokytojų taryboje |
| 2.7.3. | Veiklos dokumentų kokybės vertinimas: logopedo dienynas, specialistų planai | A.Aniulė,  R. Tarvydienė | | | Rugsėjis,  sausis | Mokytojų taryboje |
| 2.8. | Mokytojų ir pagalbos mokiniui specialistų atestacijos programa | A. Aniulė | | | Gruodis | Įstaigos, Mokytojų tarybose |
| 2.9. | Statistinės ataskaitos | Administracija | | | Pagal numatytus terminus | Įstaigos taryboje |
| 2.10. | Viešųjų pirkimų plano rengimas | A. Mėlinauskienė | | | Sausis | Direkciniame posėdyje |
| 2.11. | Internetinės svetainės www.eglute.darz.lt informacijos atnaujinimas | J. Jucevičienė, darbo grupė | | | Nuolat | Įstaigos, Mokytojų tarybose |
| 2.12. | Korupcijos prevencijos ir kontrolės dokumentai | R. Tarvydienė, | | | 2019 m. | Įstaigos taryboje |
| 2.13. | Įstaigos neformaliojo švietimo programų atnaujinimas | R. Tarvydenė,  darbo grupė | | | 1 pusmetis | Įstaigos, Mokytojų tarybose |
| 2.14. | Darbo tvarkos taisyklių parengimas | A. Aniulė,  darbo grupė | | | 1 pusmetis | Įstaigos taryboje |
| 3. | Pedagogų veiklos vertinimas ir įsivertinimas: | | | | | |
| 3.1. | Pedagogų kvalifikacijos tobulinimo plano vykdymas (priedas) | R. Tarvydienė,  A. Aniulė | | | Pagal numatytą planą | Mokytojų, metodinėje tarybose |
| 3.2. | Pedagoginės stebėsenos plano vykdymas | R. Tarvydienė,  A. Aniulė | | | Pagal numatytą planą | Mokytojų, metodinėje tarybose |
| 3.3. | Konsultacijos | R. Tarvydienė,  A. Aniulė | | | Nuolat | Mokytojų, metodinėje tarybose |
| 3.4. | Mokytojų metodinės veiklos ir kvalifikacijos tobulinimo anketų aptarimas | R. Tarvydienė,  mokytojai | | | Gegužė | Metodinėje taryboje |
| 3.5. | Dailės, muzikos, sveikos gyvensenos ir fizinių galių plėtojimo proceso pokyčių vertinimas | R. Tarvydienė,  mokytojai | | | Sausis | Mokytojų taryboje |
| 3.6. | Grupių 2018-2019 m. m. ugdomosios veiklos pokyčių vertinimas | R. Tarvydienė,  mokytojai | | | Birželis | Metodinėje taryboje |
| 3.7. | Gerosios patirties sklaida: atviros veiklos: |  | | |  |  |
| 3.7.1. | Maisto produktų ginčas ,,Kas svarbiausias?” | I. Vindigienė | | | Sausis | Metodiniame susirinkime |
| 3.7.2. | ,,Mano rankelės švarios” | I. Tarvydienė | | | Vasaris | Metodiniame susirinkime |
| 3.7.3. | Edukacinė veikla ,,Aš saugus, kai žinau” | R. Bukienė,  L.Šniuolytė | | | Gegužė | Metodiniame susirinkime |
| 3.7.4. | Edukacinė veikla ,,Mes iš vieno medžio” | V. Paslavičienė,  D. Tamoševičienė | | | Gegužė | Metodiniame susirinkime |
| 4. | Pagalbos vaikui: | | | | | |
| 4.1. | Praktikumai: |  | | |  |  |
| 4.1.1. | Atvejo analizė | Psichologas,  mokytojai | | | 1 kartą per mėnesį | Metodiniuose susirinkimuose |
| 4.1.2. | Naujas grupės veiklos planavimas | Mokytojai | | | Kovas, gegužė, spalis | Metodinėje taryboje |
| 4.1.3. | Ikimokyklinio ir priešmokyklinio amžiaus vaikų pasiekimų, pažangos aptarimas | Mokytojai | | | Spalis,  gegužė | Metodinėje taryboje |
| 5. | Metodinės veiklos organizavimas: | | | | | |
| 5.1. | Pranešimų pristatymas įstaigoje: |  | | |  |  |
| 5.1.1. | Ankstyvojo amžiaus vaikų emocijų ir elgesio korekcijos bruožai | I. Tarvydienė | | | Balandis | Metodiniame susirinkime |
| 5.1.2. | Vaikų pažangos matavimo sistema: siekiai ir realybė | R. Eidėnienė,  R. Bukienė | | | Rugsėjis | Metodiniame susirinkime |
| 5.1.3. | Bendravimas su ,,Z” kartos vaikų tėvais | V. Lukauskienė | | | Spalis | Metodiniame susirinkime |
| 5.1.4. | Šių laikų Lietuvos ir pasaulio edukologų požiūris į dorovinio auklėjimo klausimus | D. Kurlienė | | | Gruodis | Metodiniame susirinkime |
| 5.2. | Stendiniai pranešimai, informaciniai lankstinukai: |  | | |  |  |
| 5.2.1. | „Vaikų kalbėjimas – kaip paukščių čiulbėjimas” | S. Vilkienė | | | Sausis | Metodinėje taryboje |
| 5.2.2. | Lankstinukas „Jei norite, kad vaiko kalba visus džiugintų – padėkite jam” | S. Vilkienė | | | Vasaris | Metodinėje taryboje |
| 5.2.3. | Lankstinukas ,,Į mokyklą išeinu” | R. Tarvydienė,  R. Bukienė,  V. Lukauskienė | | | Gegužė | Metodinėje taryboje |
| 5.2.4. | Lankstinukas „Hiperaktyvių vaikų ugdymo ypatumai” | S. Vilkienė | | | Rugsėjis | Metodinėje taryboje |
| 5.2.5. | Lankstinukas ,,Lopšelis – mano  antrieji namai” | O. Sindarienė,  I. Tarvydienė,  V. Baltrimienė | | | Rugsėjis | Metodinėje taryboje |
| 5.2.6. | „Taisyklingos, gražios kalbos svarba, ugdant ateities žmogų” | S. Vilkienė | | | Spalis | Metodinėje taryboje |
| 5.3. | Patirties pristatymas miesto metodiniuose susirinkimuose: |  | | |  |  |
| 5.3.1. | Edukacinė filmuota veikla „Mano rankelės švarios“ (ankstyvasis amžius) | I.Tarvydienė | | | Kovas | Metodinėje taryboje |
| 5.3.2. | Pranešimas „Ankstyvojo amžiaus vaikų emocijų ir elgesio korekcijos bruožai“ | I.Tarvydienė | | | Kovas | Metodinėje taryboje |
| 5.3.3. | Vaikų pažangos matavimo sistema: siekiai ir realybė | R. Eidėnienė,  R. Bukienė | | | Rugsėjis | Metodinėje taryboje |
| 5.3.4. | Seminaras ,,Ekologijos ir sveikos gyvensenos dermė ugdant ikimokyklinuką” | R. Baltrimienė,  mokytojų komanda | | | Lapkritis | Metodinėje taryboje |
| 5.4. | Dalyvavimas PŠKC metodinių darbų parodose | R.Tarvydienė, mokytojai | | | Pagal numatytą planą | Metodinėje taryboje |
| 5.5. | Dalyvavimas miesto, šalies, tarptautiniuose seminaruose, konferencijose, metodiniuose susirinkimuose | R. Tarvydienė,  mokytojai | | | Pagal numatytą planą | Metodinėje taryboje |
| 5.6. | Gerosios patirties pristatymas spaudoje | A. Aniulė,  mokytojai | | | Sausis-gruodis | Metodinėje taryboje |
| 6. | Vaiko sveikatos saugojimas ir stiprinimas: | | | | | |
| 6.1. | Įstaigos neformaliojo vaikų švietimo sveikos gyvensenos ugdymo programos vykdymas | R. Baltrimienė,  mokytojai | | | Sausis-gruodis | Mokytojų, metodinėje tarybose |
| 6.2. | Įstaigos neformaliojo vaikų švietimo fizinio galių plėtojimo programos vykdymas | R. Baltrimienė,  mokytojai | | | Sausis-gruodis | Mokytojų, metodinėje tarybose |
| 6.3. | Kūno kultūros ir sveikatos stiprinimo kūrybinės grupės veiklos vykdymas | R.Baltrimienė, kūrybinė grupė | | | Pagal planą | Mokytojų, metodinėje tarybose |
| 6.4. | Alkoholio, tabako ir kitų psichiką veikiančių medžiagų vartojimo prevencijos programos įgyvendinimas | Mokytojai | | | Sausis-gruodis | Metodinėje, Mokytojų tarybose |
| 6.5. | Sveikatos valandėlių organizavimas | Mokytojai,  G. Klementjeva | | | Sausis-gruodis | Metodinėje, Mokytojų tarybose |
| 6.6. | Grupių sveikos gyvensenos ugdymo projektų įgyvendinimas | Mokytojai | | | Sausis-gruodis | Metodinėje, Mokytojų tarybose |
| 6.7. | Sveikos gyvensenos klubo „Eglynėlis” veikla | R. Baltrimienė,  kūno kultūros kūrybinė grupė | | | Vasaris-gruodis | Metodinėje, Mokytojų tarybose |
| 6.8. | Įstaigos sportiniai bei sveikatinimo renginiai: |  | | |  |  |
| 6.8.1. | Sporto šventė „Olimpinė ugnis” (Lietuvos mažųjų žaidynės, 1 etapas) | R. Baltrimienė,  kūno kultūros kūrybinė grupė | | | Vasaris | Mokytojų, metodinėje tarybose |
| 6.8.2. | Sportinė pramoga mažiesiems „Katytės lopšinė” | R. Baltrimienė,  kūno kultūros kūrybinė grupė | | | Kovas | Mokytojų, metodinėje tarybose |
| 6.8.3. | Sporto šventė „Kelionė aplink pasaulį per penkias dienas” | R. Baltrimienė,  kūno kultūros kūrybinė grupė | | | Gegužė | Mokytojų, metodinėje tarybose |
| 6.8.4. | Sportinė pramoga „Žibinto pasaka” | R. Baltrimienė,  kūno kultūros kūrybinė grupė | | | Lapkritis | Mokytojų, metodinėje tarybose |
| 6.9. | Projektinė veikla: |  | | |  |  |
| 6.9.1. | Sveikos gyvensenos ugdymo mėnuo | R. Baltrimienė,  kūno kultūros kūrybinė grupė | | | Vasaris | Mokytojų, metodinėje tarybose |
| 6.9.2. | Lietuvos mažųjų žaidynės | R. Baltrimienė,  kūno kultūros kūrybinė grupė | | | Vasaris - balandis | Mokytojų, metodinėje tarybose |
| 6.9.3. | Tarptautinis projektas „Apkabinkime žemę gerais darbais” | R. Baltrimienė,  kūno kultūros kūrybinė grupė | | | Kovas | Mokytojų, metodinėje tarybose |
| 6.10. | Sportiniai renginiai su socialiniais partneriais: | |  | |  |  |
| 6.10.1. | Sporto šventė „Kelionė aplink pasaulį per penkias dienas” su l.-d. „Pušaitė”, „Nykštukas”, „Pagrandukas”, „Sakalėlis” | R. Baltrimienė,  kūno kultūros kūrybinė grupė | | | Gegužė | Mokytojų, metodinėje tarybose |
| 6.10.2. | Sporto šventė prie jūros. Dalyvauja ikimokyklinės ugdymo įstaigos | R. Baltrimienė,  kūno kultūros kūrybinė grupė | | | Gegužė | Mokytojų, metodinėje tarybose |
| 6.10.3. | Susitikimas su Gedminų progimnazijos moksleiviais. Spektaklis „Gripas” | R. Baltrimienė,  kūno kultūros kūrybinė grupė | | | Vasaris | Mokytojų, metodinėje tarybose |
| 6.10.4. | Išvyka į Gedminų progimnaziją. Spektaklio „Debesėlis” pristatymas | R. Baltrimienė,  kūno kultūros kūrybinė grupė | | | Spalis | Mokytojų, metodinėje tarybose |
| 6.11. | Eko teatro veikla: |  | | |  |  |
| 6.11.1. | Spektaklis „Gripas” | Eko teatro nariai | | | Sausis | Metodinėje taryboje |
| 6.11.2. | Spektaklis „Šiukšlių kerštas” | Eko teatro nariai | | | Kovas | Metodinėje taryboje |
| 6.11.3. | Spektakli „Debesėlis” | Eko teatro nariai | | | Spalis | Metodinėje taryboje |
| 7. | Vaikų, tėvų, pedagogų kūrybinių darbų parodų organizavimas: | | | | | |
| 7.1. | Vaikų kūrybinių darbų parodos mieste, šalyje: |  | | |  |  |
| 7.1.1. | Piešinių konkursas „Nupieškime valstybės dieną pasitinkančią Klaipėdą” | G. Baronienė, mokytojai | | | Kovas | Metodinėje taryboje |
| 7.1.2. | Vaikų žemėlapių konkursas „Mums patinka žemėlapiai” | G. Baronienė, mokytojai | | | Kovas - liepa | Metodinėje taryboje |
| 7.1.3. | Piešinių paroda-konkursas tarptautinei vaikų gynimo dienai | G. Baronienė, mokytojai | | | Birželis | Metodinėje taryboje |
| 7.1.4. | Tarptautinis piešinių konkursas ,,Išgirsti pačią slapčiausią gamtos kalbą” | R. Bukienė,  R. Eidėnienė | | | Balandis - gegužė | Metodinėje taryboje |
| 7.2. | Kūrybinių darbų parodos įstaigoje: |  | | |  |  |
| 7.2.1. | „Augu sveikas” | G. Baronienė, mokytojai | | | Sausis | Metodinėje taryboje |
| 7.2.2. | Vasario 16-ąjai, Kovo 11-ąjai skirtos piešinių, kūrybinių darbų parodos | G. Baronienė, mokytojai | | | Vasaris-kovas | Metodinėje taryboje |
| 7.2.3. | Darbelių paroda iš antrinių žaliavų ir gamtinės medžiagos, skirta tarptautiniam projektui „Apkabinkime žemę gerais darbais” | G. Baronienė, mokytojai | | | Kovas | Metodinėje taryboje |
| 7.2.4. | Rudens gėrybių paroda | G. Baronienė, mokytojai | | | Rugsėjis | Metodinėje taryboje |
| 7.2.5. | Kūrybinių darbų „Senių besmegenių šalis” | G. Baronienė, mokytojai | | | Gruodis | Metodinėje taryboje |
| 7.3. | Kūrybinės laboratorijos | G. Baronienė, mokytojai | | | Sausis-gruodis | Metodinėje taryboje |
| 7.4. | Įstaigos interjero atnaujinimas, puošimas | Dailės kūrybinė grupė | | | Pagal numatytą planą | Mokytojų, metodinėje tarybose |
| 8. | Tarptautinių, respublikinių, įstaigos projektų ir programų vykdymas: | | | | | |
| 8.1. | ES programos: |  | | |  |  |
| 8.1.1. | „Pienas vaikams“ | G. Klementjeva | | | Nuolat | Įstaigos taryboje |
| 8.1.2. | „Vaisių vartojimo skatinimas mokyklose“ | G. Klementjeva | | | Nuolat | Įstaigos taryboje |
| 8.2. | Tarptautiniai, šalies projektai, programos, akcijos: |  | | |  |  |
| 8.2.1. | Tarptautinė programa „Zipio draugai“ | V. Lukauskienė | | | Sausis- gruodis | Mokytojų taryboje |
| 8.2.2. | Tarptautinių piešinių ir fotografijos darbų konkursas „Trijų spalvų istorija” | G. Baronienė,  mokytojai | | | Sausis - balandis | Mokytojų taryboje |
| 8.2.3 | Tarptautinis piešinių konkursas ,,Išgirsti pačią slapčiausią gamtos kalbą” | R. Bukienė,  R. Eidėnienė | | | Balandis - gegužė | Metodinėje taryboje |
| 8.2.4. | Respublikinė pilietiškumo ugdymo akcija „Atmintis gyva, nes liudija” | R. Eidėnienė,  mokytojai | | | Sausis | Mokytojų taryboje |
| 8.2.5. | Pilietinė akcija ,,Tiesiu gerumo ranką tau…” | Įstaigos darbuotojai,  ugdytinių tėvai | | | Gegužė | Mokytojų taryboje |
| 8.2.6. | Sugaus eismo akcija ,,Vairuotojau, saugok mane, aš mažas” | Priešmokyklinių grupių mokytojai ir ugdytiniai | | | Spalis | Mokytojų taryboje |
| 8.4. | Institucijos projektai: |  | | |  |  |
| 8.4.1. | Etnomeninis projektas „Tiltas iš kartos į kartą” | A. Andriejauskienė,  R. Tarvydienė | | | Sausis- gruodis | Mokytojų, metodinėje tarybose |
| 8.4.2. | „Linas dengia, linas rengia” – projektas su socialiniais partneriais Mažosios Lietuvos muziejuje | A. Andriejauskienė,  R. Tarvydienė | | | Spalis - lapkritis | Mokytojų, metodinėje tarybose |
| 8.4.3. | Estetinio ugdymo įtakavaiko dorovinių nuostatų formavimui | D. Kurlienė,  L. Steponavičienė,  S. Lisinskienė,  I. Petrauskienė | | | Sausis - gruodis | Mokytojų, metodinėje tarybose |
| 8.4.4. | ,,Gimtą kalbą mylėk – jos pagalbapasaulį pažinsi” | L. Šniuolytė,  R. Bukienė,  S. Vilkienė | | | Sausis - gruodis | Mokytojų, metodinėje tarybose |
| 8.4.5. | ,,Grūdinimas – vaiko sveikata, stiprybė, grožis” | R. Šylienė,  D. Poplevkienė | | | Sausis - gruodis | Mokytojų, metodinėje tarybose |
| 9. | Vaikų saviraiškos poreikių tenkinimas: | | | | | |
| 9.1. | Dalyvavimas miesto konkursuose, olimpiadose, varžybose, akcijose, festivaliuose, koncertuose, šventėse | R. Tarvydienė,  mokytojai | | | Nuolat | Mokytojų, metodinėje tarybose |
| 9.2. | Sekminės. Mikrorajono ikimokyklinių įstaigų šventė | 1. Andriejauskienė | | | Gegužė | Mokytojų, metodinėje tarybose |
| 9.3. | Renginys, skirtas vaikų gynimo dienai | 1. Andriejauskienė | | | Birželis | Mokytojų, metodinėje tarybose |
| 9.4. | J. Karoso muzikos mokyklos ugdytinių koncertai | R. Baltrimienė | | | Balandis  spalis | Mokytojų, metodinėje tarybose |
| 9.5. | Klaipėdos miesto ikimokyklinio ugdymo įstaigų šventinis renginys | A.Andriejauskienė | | | Kovas | Mokytojų, metodinėje tarybose |
| 9.6. | VŠĮ „Vaiko labui“ „Veiksmo savaitė BE PATYČIŲ“ | Priešmokyklinių grupių mokytojos | | | Kovas | Mokytojų, metodinėje tarybose |
| 9.7. | Tradicinės, teminės vaikų kūrybinės raiškos savaitės: |  | | |  |  |
| 9.7.1. | Kalbos savaitė „Nuo raidės tas kelias – ligi saulės” | D.Tamoševičienė,  gimtosios kalbos kūrybinė grupė | | | Kovas | Metodinėje taryboje |
| 9.7.2. | Gerumo savaitė „Iš širdies į širdį“ | Mokytojai | | | Gruodis | Metodinėje taryboje |
| 10. | Tradicinių, kalendorinių renginių, vakaronių organizavimas ir vykdymas: | | | | | |
| 10.1. | Atsisveikinimas su Eglute „Kvepia eglutė žaliuoju mišku” | 1. Andriejauskienė | | | Sausis | Metodinėje taryboje |
| 10.2. | Darbelių, vaikų kūrybos paroda ,,Tau, Lietuva” | G. Baronienė,  priešmokyklinių grupių mokytojai | | | Vasaris | Metodinėje taryboje |
| 10.3. | Eilėraščių konkursas „Tėvų mano žeme, Lietuva brangioji” | D. Tamoševičienė,  gimtosios kalbos kūrybinė grupė | | | Vasaris | Metodinėje taryboje |
| 10.4. | Kaziuko mugė | V. Lukauskienė | | | Kovas | Metodinėje taryboje |
| 10.5. | Užgavėnių šventė | 1. Kniukštienė | | | Kovas | Metodinėje taryboje |
| 10.6. | Priešmokyklinių grupių renginys „Tau, Lietuvėlė” | R. Eidėnienė | | | Kovas | Metodinėje taryboje |
| 10.7. | „Nebe daug jau iki Velykų” | Etnokultūros kūrybinė grupė | | | Balandis | Metodinėje taryboje |
| 10.8. | Literatūrinė žaidimų popietė „Čiūčia liūlia pupa” lopšelio grupių vaikams | D.Tamoševičienė,  gimtosios kalbos kūrybinė grupė | | | Balandis | Metodinėje taryboje |
| 10.9. | Grupių koncertai Motinos dienai | 1. Andriejauskienė,   mokytojai | | | Gegužė | Metodinėje taryboje |
| 10.10. | Šeimos šventė „Su mama ir tėveliu aš laimingas gyvenu” | Vyresniųjų grupių mokytojai | | | Gegužė | Metodinėje taryboje |
| 10.11. | Išleistuvių renginys „Aš skubu užaugt” | 1. Andriejauskienė,   priešmokyklinių grupių mokytojai | | | Gegužė | Metodinėje taryboje |
| 10.12. | Ekologinė-literatūrinė popietė „Vasara miške” | D. Tamoševičienė,  gimtosios kalbos kūrybinė grupė | | | Birželis | Metodinėje taryboje |
| 10.13. | Rugsėjo pirmosios šventė |  | | | Rugsėjis | Metodinėje taryboje |
| 10.15. | Derliaus nuėmimo šventė „Kokia vaga, tokia daga” | 1. Andriejauskienė,   mokytojai | | | Spalis | Metodinėje taryboje |
| 10.16. | Rudens vakarojimai su seneliais „Linas dengia, linas rengia” | 1. Andriejauskienė,   etnokultūros kūrybinė grupė | | | Spalis | Metodinėje taryboje |
| 10.17. | Vakaronė „Šv. Martynas – ganiavos pabaigtuvės” | 1. Andriejauskienė,   viduriniųjų grupių mokytojai | | | Lapkritis | Metodinėje taryboje |
| 10.18. | Advento vakarojimų ciklas „Pabūkime kartu” | 1. Andriejauskienė,   vyresniųjų ir priešmokyklinių grupių mokytojai | | | Gruodis | Metodinėje taryboje |
| 10.19. | Literatūrinė-muzikinė popietė „Žiemos pasaka” | D. Tamoševičienė,  gimtosios kalbos kūrybinė grupė | | | Gruodis | Metodinėje taryboje |
| 10.19. | Kalėdiniai rytmečiai „Kviečia Kalėdų varpeliai” | Mokytojai | | | Gruodis | Metodinėje taryboje |
| 10.20. | Renginių su šeima organizavimas | Mokytojai | | | Pagal grupių ugdymo planą | Metodinėje taryboje |
| 11. | Edukacinių išvykų organizavimas: | | | | | |
| 11.1. | Edukacinės veiklos mieste: |  | | |  |  |
| 11.1.1. | Klaipėdos Laikrodžių muziejus | Mokytojai | | | Pagal grupių ugdymo planą | Metodinėje taryboje |
| 11.1.2. | Mažosios Lietuvos istorijos muziejus | Mokytojai | | | Pagal grupių ugdymo planą | Metodinėje taryboje |
| 11.1.3. | P. Domšaičio meno pažinimo centras | Mokytojai | | | Pagal grupių ugdymo planą | Metodinėje taryboje |
| 11.1.4. | Klaipėdos priešgaisrinė gelbėjimo valdyba | Mokytojai | | | Pagal grupių ugdymo planą | Metodinėje taryboje |
| 11.1.5. | KU botanikos sodas | Mokytojai | | | Pagal grupių ugdymo planą | Metodinėje taryboje |
| 11.1.6. | Tėvų darbovietės (pažintis su profesijomis) | Mokytojai | | | Pagal grupių ugdymo planą | Metodinėje taryboje |
| 11.1.7. | Klaipėdos miesto istorinės vietos | Mokytojai | | | Pagal grupių ugdymo planą | Metodinėje taryboje |
| 11.1.8. | Pegaso knygynas | Mokytojai | | | Pagal grupių ugdymo planą | Metodinėje taryboje |
| 11.2. | Edukacinės veiklos už miesto ribų: |  | | |  |  |
| 11.2.1. | Išvyka į Palangos gintaro muziejų | Priešmokyklinių grupių mokytojai | | | Pagal grupių ugdymo planą | Metodinėje taryboje |
| 11.2.2. | Ventės ragas. Paukščių palydos | Priešmokyklinių grupių mokytojai | | | Pagal grupių ugdymo planą | Metodinėje taryboje |
| 11.2.3. | Kretingos dvaro saldaininė. Žiemos sodas | Priešmokyklinių grupių mokytojai | | | Pagal grupių ugdymo planą | Metodinėje taryboje |
| 12. | Bendravimo ir bendradarbiavimo su socialiniais partneriais plėtojimas: | | | | | |
| 12.1. | Bendradarbiavimo sutarčių atnaujinimas, naujų sudarymas, veiklos planų rengimas | A. Aniulė | | | Sausis,  Rugsėjis | Metodinėje, Mokytojų tarybose |
| 12.2. | Su institucijomis: Valstybinė maisto veterinarinė tarnyba, PPT, Visuomenės sveikatos centru; Visuomenės sveikatos biuru, Socialinės rūpybos skyriumi, Pirminės sveikatos priežiūros centru, Klaipėdos Vaiko teisių apsaugos tarnyba | A. Aniulė,  R. Tarvydienė,  A. Mėlinauskienė | | | Pagal poreikį | Metodinėje, Mokytojų tarybose |
| 12.3. | Kvalifikacijos tobulinimo institucijomis: KU TSI, KPŠKC, UPC, Klaipėdos universitetu, Klaipėdos valstybine kolegija | A. Aniulė,  R. Tarvydienė | | | Pagal numatytą  planą | Metodinėje, Mokytojų tarybose |
| 12.4. | Ikimokyklinio ugdymo įstaigomis: Klaipėdos lopšeliais-darželiais „Pagrandukas“, „Pušaitė“, „Nykštukas“, „Sakalėlis”, ,,Žiogelis”, ,,Puriena” | A. Aniulė,  R. Tarvydienė | | | Pagal numatytą  planą | Metodinėje, Mokytojų tarybose |
| 12.5. | Klaipėdos Gedminų progimnazija | A. Aniulė,  R. Tarvydienė | | | Pagal numatytą  planą | Metodinėje, Mokytojų tarybose |
| 12.6. | **VŠĮ „Vaiko labui“** | R. Tarvydienė | | | Gegužė,  pagal poreikį | Metodinėje, Mokytojų tarybose |
| 12.7. | J. Karoso muzikos mokykla | R. Tarvydienė | | | Pagal numatytą  Planą | Metodinėje, Mokytojų tarybose |
| 13. | Materialinės bazės gerinimas: | | | | | |
| 13.1. | Aprūpinimas ugdymo priemonėmis ir inventoriumi | R. Tarvydienė,  A. Mėlinauskienė | | | Sausis-  gruodis | Įstaigos taryboje |
| 13.2. | IKT priemonių įsigijimas | A. Aniulė,  A. Mėlinauskienė | | | Sausis-  gruodis | Įstaigos taryboje |
| 13.3. | Laiptinių grindų dangos, sienų, lubų remontas | A. Aniulė,  A. Mėlinauskienė | | | Liepa,  rugpjūtis | Įstaigos taryboje |
| 13.4. | Edukacinių erdvių atnaujinimas | A. Aniulė,  A. Mėlinauskienė | | | Sausis-  gruodis | Įstaigos taryboje |
| 13.5. | Virtuvės plautuvių keitimas ir kitos įrangos atnaujinimas | A. Aniulė,  A. Mėlinauskienė | | | Liepa | Įstaigos taryboje |
| 13.6. | Valgyklos remonto darbai | A. Aniulė,  A. Mėlinauskienė | | | Liepa | Įstaigos taryboje |
| 13.7. | Grupių paruošimo naujiems mokslo metams darbai | A. Aniulė,  A. Mėlinauskienė | | | Liepa-rugpjūtis | Direkciniame,Įstaigos taryboje |
| 13.8. | Kontroliuojančių institucijų nustatytų trūkumų šalinimas | A. Aniulė,  A. Mėlinauskienė | | | Sausis-  gruodis | Įstaigos taryboje |
| 14. | Savivaldos institucijų, direkcinių posėdžių grafikai: | | | | | |
| 14. | Įstaigos tarybos veikla: | | |  | |  |
| 14.1. | 1. Mokyklos tarybos 2018 m. veiklos aptarimas, 2019 m. tarybos plano sudarymas.  2. 2019 metų veiklos plano įgyvendinimo aptarimas.  3. Direktorės A. Aniulės 2018 m. veiklos ataskaitos svarstymas | | | R. Eidėnienė | | Sausis |
| 14.2. | **1.** Maitinimo kokybės užtikrinimas.  2. Įstaigos darbo vasaros laikotarpiu svarstymas.  3. Grupių komplektavimo 2019-2020 m. m. aptarimas | | | R. Eidėnienė | | Balandis |
| 14.3. | 1. Grupių vaikų sąrašų aptarimas.  2. Darbuotojų tarifikacija 2019-2020m. m.  3. Pasiruošimo naujiems mokslo metams aptarimas | | | R. Eidėnienė | | Rugpjūtis |
| 14.4. | 1. Veiklos gairių 2020 metams projekto svarstymas.  2. Klaipėdos lopšelio-darželio „Eglutė“ mokytojų ir pagalbos mokiniui specialistų 2020-2023 metų atestacijos svarstymas ir pritarimas | | | R. Eidėnienė | | Gruodis |
| 15. | Direkciniai posėdžiai: | | |  | |  |
| 15.1. | 1. Biudžetinių lėšų paskirstymas įstaigos funkcionavimui užtikrinti.  2. Vaikų saugumo užtikrinimas žiemos laikotarpiu lauke | | | A. Aniulė | | Vasaris |
| 15.2. | 1. Kontroliuojančių institucijų rekomendacijų įgyvendinimas praktikoje.  2. Darbų organizavimas vasaros laikotarpiu | | | A. Aniulė | | Gegužė |
| 15.3. | 1. Įstaigos pasirengimas ugdymo procesui.  2. Salių užimtumo, organizuotų veiklų tvarkaraščių aptarimas | | | A. Aniulė | | Rugsėjis |
| 15.4. | 1. Įstaigos veiklos analizė.  2. Vidaus „plačiojo“ įsivertinimo rezultatų analizė | | | A. Aniulė | | Gruodis |
| 16. | Mokytojų tarybos posėdžiai: | | | | | |
| 16.1. | 1. 2018 metų įstaigos Veiklos plano ataskaita.  2. 2018 metų specialistų (logopedo, neformaliojo švietimo pedagogo, meninio ugdymo mokytojų) veiklos ataskaitos.  3. 2018 metų mokytojų pedagogų kvalifikacijos tobulinimas, 2019 m. poreikio svarstymas.  4. 2018 m. kūrybinių grupių veiklos aptarimas, 2019 m. veiklos krypčių pristatymas.  5. 2019 metų įstaigos Veiklos plano pristatymas | | | A. Aniulė | | Sausis |
| 16.2. | 1. Įstaigos neformaliojo vaikų švietimo etnokultūros ugdymo, dailės ugdymo, sveikos gyvensenos ugdymo, fizinių galių plėtojimo programos įgyvendinimas praktikoje | | | A. Aniulė | | Balandis |
| 16.3. | 1. Pedagoginio proceso organizavimas 2018-2019 m. m.  2. Vaikų adaptacija ugdymo įstaigoje | | | A. Aniulė | | Rugsėjis |
| 16.4. | 1. 2020 metų veiklos krypčių numatymas.  2. „Plačiojo” įsivertinimo rezultatų aptarimas.  3. Mokytojų ir pagalbos mokiniui specialistų 2020-2023 metų atestacijos programos svarstymas | | | A. Aniulė | | Gruodis |
| 17. | Metodinės tarybos posėdžiai: | | | | | |
| 17.1. | 1. Metodinės tarybos veiklos plano, pedagoginės stebėsenos, kvalifikacijos tobulinimo planų 2019 svarstymas | | | R. Tarvydienė | | Vasaris |
| 17.2. | 1. Veiksminga šeimos ir pedagogų sąveika – viena visuminio ugdymo(si) sėkmės sąlyga.  2. Darbas su ugdytinių tėvais (grupių mokytojų geroji darbo patirtis) | | | R. Tarvydienė | | Gegužė |
| 17.3. | 1. Ilgalaikių ugdymo turinio, pirmojo mokslo metų pusmečio, grupių metinių planų aptarimas.  2. Ugdomosios veiklos planavimas atsižvelgiant į Ikimokyklinio ugdymo rekomendacijas | | | R. Tarvydienė | | Rugsėjis |
| 17.4. | 1. Pedagogų kvalifikacija, kompetencija ir profesionalumas - viena iš priemonių, siekiant gerinti ugdymo kokybę.  2. Mokytojų kvalifikacijos tobulinimo anketų aptarimas.  3. Kvalifikacijos tobulinimas 2019 metais ir tobulinimo krypčių 2020 metams numatymas. | | | R. Tarvydienė | | Gruodis |

PRITARTA

Klaipėdos lopšelio-darželio „Eglutė“ tarybos

2018 m. gruodžio 27 d. protokoliniu nutarimu

(protokolas Nr. V5-5)

\_\_\_\_\_\_\_\_\_\_\_\_\_\_\_\_\_\_